Ez dago hau bezalako mundurik,
misterioz eta arriskuez josita,
itsaso zabaletan zehar sakabanaturiko ehunka uhartez betea.
Euren legeen arabera bizi diren horiek itsaso hauek zeharkatzen dituzte.
Askatasuna eta abentura, euren bandera.
Piraten mundua da!
Pirateria gure munduko gaitza da.
Gizatxar zital eta doilorrek kaosa erein dute gure itsasoetan.
Baina Itsas Armadak, Munduko Gobernuaren izenean,
zuen segurtasunaren alde lan egiten du.
Gaur, gure helburuan aurrerapauso handia eman dugu.
Gold Roger...
piraten errege delako hori,
harrapatu dugu.
Bere erregealdi izugarriaren amaiera heldu da.
Bakea berrezarri behar da.
Bere ildoa jarraitu nahi duten inozoek abisutzat har dezaten hau.
Gold Roger, heriotza zigorrera kondenatu zaituzte
honako delituengatik: pirateria,
lapurreta,
eta Munduko Gobernuaren aurkako konspirazioa.
- Hil aurreko hitzik? - Bai.
Hau kenduko didazu? Azkura ematen dit.
Ohartarazi nizun.
Hau da zure ordaina.
Halaxe da, almiranteordea.
Eta denekin partekatuko dut.
Munduko Gobernuaren aginduaz...
zure bizitza
amaitutzat...
- Piraten erregea, non da altxorra? - Esaguzu non gorde duzun!
Nire altxorra non dagoen jakin nahi?
Esango dizuet.
Dirua,
ospea
eta boterea.
Mundu honetan dena lortu dut.
Izan aske.
Itsasoratu!
Nire altxorra har dezakezue.
Gold Rogerren azken hitzek mundua betiko aldatu zuten.
Garai berri bat hasi zen:
Piraten Aro Handia.
Eta horrelaxe, lau itsasoetan zehar
altxor ezkutua aurkitzeko lasterketa hasi zen.
One Piece altxorra.
Txikitatik,
Shanksek piraten abenturak kontatu izan dizkit.
Itsasoa deika izan dut.
Tira, deika-deika ez, ezin dudalako igeri egin,
baina ulertzen didazu.
Nire ametsaren bila noa.
One Piece-a aurkitu,
eta piraten erregea bihurtuko naiz!
Tripulazio leiala beharko dut.
Hamar lagun aski izango dira.
Tira, hamar lagun eta txori bat.
Ez da erraza izango. Itsasoa oso zabala da.
Eta arriskutsu samarra.
Zer diozu?
Bazatoz nirekin?
Matxinada.
Ai, ene.
Eta lehen eguna da.
Kanoiak kargatu!
Tiro!
Hartu dena!
HIL ALA BIZIRIK ALVIDA: BOST MILIOI BERRY
Tripulazioa utzi nire kontu.
Beldurra zer den erakutsiko diegu.
Zure esanetara!
Hori duk! Eman egurra!
Non da Roronoa Zoro pirata-ehiztaria?
Ez ukatu zeuen ontzian zegoenik.
Sixis uharterako txartela erosi zuen. Hortik aurrera, ez dakit.
Gezurra! Zoro nire bila ibiliko da. Nor ni baino duinagorik?
Piraten ordainsarien zerrenda bat zuen.
Eta ni lehena nintzen.
Egia esan, zure izena ez zen agertzen.
Ez!
- Koby, garbitu hau. - Bai, Alvida kapitaina!
Nor da itsasoetako piratarik handiena?
Alvida kapitaina, noski!
Nor dabil hor?
Ez!
Isil zaitez!
Ez nazazu hil.
Lasai.
Ez zaitut hilko, ados?
Baina isilik egon behar duzu.
Lehenengo eta behin...
- Baduzu jatekorik? - Nola?
Goseak hilda nago.
Alvidak ez dit jaten uzten berak amaitu arte.
- Alvida? - Bere ontzia da.
- Pirata talde baten kapitaina da. - Bikain!
- A, bai? - Noski!
Ni ere pirata naiz-eta.
Ez dirudizu pirata bat.
- Nolakoak dira, ba? - Zabor hutsa.
Lapurrak eta hiltzaileak.
Ez nik ezagutu ditudanak.
Shanks. Itzuli da!
HAIZERROTA HERRIA, HAMAR URTE LEHENAGO
Haizea bezain azkar, lagunok!
Iluntzerako mertxanteen eskuetan behar dute.
Marinel zikinek gu aurkitu aurretik.
Kontuz honekin, Roux. Harrapakin osoa baino gehiago balio du.
Bai, kapitaina.
Imajinatu arkume izterra dela. Ez zaizu eroriko.
- Tori. - Ekarri, kapitaina.
Luffy! Zu noiz agertuko zain nengoen.
Gure lehorreko triku kutunena harrera egitera etorri da.
Zelan, txiki?
Ni ez naiz trikua, pirata baizik!
Benetan ari naiz. Prest nago zuekin joateko.
Itsasoa ez da ume-jolasa.
Arriskutsua da. Begira bestela nire aurpegi urratuari.
Egin dezaket, Shanks. Zin degizut.
Ez zaude prest.
Baietz ba, eta erakutsiko dizut!
Ez gogorregi izan. Umeak ez du familiarik, bakarrik dago munduan.
Hobe gaur umea kopetilun egotea, bihar hilda baino.
Amai dezagun lana.
- Trago bat behar dugu. - Bai, kapitaina.
Eta bainua.
Shanks!
Bota hori min hartu baino lehen.
Min hartzeak ez nau izutzen, eta frogatuko dizut!
Luffy!
Ez dut ulertzen. Zergatik nahiko luke inork pirata izan?
Sekulakoa da-eta.
Haizearen laztana bizkarrean,
kresal usaina airean,
tripulazio leiala alboan.
Auskalo zer gertatuko den.
Hitz batean, askatasuna.
Alvidaren ontzian ez dago askatasunik.
Noiz jan eta lo egin agintzen dit.
Oineko azazkalak margotzen dizkiot.
- Ihes egin eta kito! - Alvidaren atzaparretatik, ezinezkoa.
Ez lidake joaten utziko.
Ez utzi inori zure nahiak zapaltzen.
Bestela, ez nukeen sekula herria utziko One Piece-a aurkitzeko asmoz.
Gold Rogerren altxorra?
Guztiz ezinezkoa da. Pirata guztiak bere bila dabiltza.
Zergatik ez dut ba nik aurkituko?
Hemendik atera bezain pronto, Marra Handira abiatuko naiz.
Piraten hilobia.
Ehun metroko olatuak, birrinduko zaituzten itsas piztiak.
Inor ez da Marra Handitik itzultzen.
Bai zirraragarria.
Ez da izango!
Itsas piztia horietako bat da?
Alvida zurrungaka ari da.
Hemendik atera nahi baduzu, hau duzu aukera.
Txalupak popan daude.
- Beharko dut. - Iparrerantz jo.
- Egun batzuetan lehorrera helduko zara. - Norantz dago iparra?
Zer arraio darabilzue hor?
- Zer da hau? - Azaldu dezaket.
Sari-ehiztari bati saldu ez nauzu ba?
Ez da hori.
Eta zu, itxura mengel horrekin, ez dirudi Zoro zarenik.
Monkey D. Luffy naiz.
Ez zaitut ezagutzen.
Ba, gogora ezazu izena, piraten erregea izango naiz-eta.
Iritsi berria zara. E, txikito?
Nor da lau itsasoetako piratarik handiena?
- Alvida kapitaina! - Alvida kapitaina!
Ez zaitut entzun, Koby.
Nor da piratarik handiena?
Erantzun, zomorro negarti hori.
Ez dizu erantzungo. Koby bere buruaren jabe da.
- Ixo. - Oker zaude.
Neurea da, eta hala izango da beti.
Niri ez dit hori esan.
Maltzurra zinela esan du.
Krudela.
Eta manati bat bezain tuntuna!
Ez da egia, kapitaina!
Zer munstro mota zara zu?
Gomazkoa.
Zu! Hau dena zure errua da!
Aski da.
Goma-gomazko...
Pistola!
Beste inork arazorik Kobyrekin?
- Ez, jauna. - Ez.
Goazen, ba. Txalupa bat beharko dugu, eta egun batzuetarako nahikoa janari.
- Ni? - Bai, ba!
Nirekin zatoz, ezta?
Utzi ezkutatzeari.
Jendea santutegietara etortzen da galdu dituztenei kandelak jartzera.
Zureak norentzat dira?
Hau aspaldi ezagutzen nuen norbaitentzat.
Eta bestea?
Hiru egun daramatzazu nire atzetik.
- Zer nahi duzu? - Lord Zazpi dei nazazu.
Barroko Taldearen ordezkaria nauzu.
Zure abilezia bereziak interesatzen zaizkigu,
Roronoa Zoro pirata-ehiztaria.
Zer zarete, hiltzaile talde bat edo?
Askoz gehiago.
Ohore handia da gure kide izateko gonbita jasotzea.
Badut neure gauzatxoa martxan.
Gure kide gisa are garaiezinagoa eta beldurgarriagoa izango zinake.
Tatuajea ere eskaintzarekin dator? Bat zenbakia dut gogoko.
Barroko taldeari uko egin,
eta bizia galduko duzu.
Hain serio arituko balira,
zazpigarrena baino hoberik bidaliko zuten.
A zer aurpegia jarri duen Alvidak! Inork ez dio sekula aurre egin.
- Ez zuen zu zirikatzeko eskubiderik. - Nola luzatu zara?
Istorio luzea da.
- Behintzat begia ondo dago. - Begira apuntatu, baina huts egin dut.
- Ez al zinen indartsua? - Eta banaiz!
Ez josi ondo, orbain ikusgarria geratzea nahi dut.
Orbainak ez du pertsona egiten.
Dakarren lezioak bai, ordea. Eta hauxe ez duzu irabazi.
Bada, utzi irabazten. Munduko piratarik onena izango naiz.
Hil ala bizirik karteleko aurpegia praktikatzen aritu naiz.
Egunen batean kopeta hori karteletan egongo da, bai.
Baina ez zaude prest. Eta nire ontziak badu aingura.
Ez naiz aingura bat.
AINGURA
Shanks txatxu alaena.
Altxor txatxua!
Tori, kapitaina.
Daukazun whiskirik onena.
Ez zaigu whiskirik gelditzen.
Geure errua, adiskide.
Ospakizun giroan gaude eta bodega osoa hustu dugu, baina...
agian honek konpentsatuko du.
Zertarako balioko digu hau?
Edateko.
Begira nola utzi duzun dena.
Makino, baduzu lanbasik?
Garbitzea gustuko duzu, ezta?
Goazen, gizonak, benetako taberna bat aurkituko dugu.
- Seko utzi zaitu! - "Baduzu lanbasik"?
Zergatik egiten duzue barre?
Nolatan utzi diozu zu horrela makurtzen?
Botila bat baino ez dit bota.
Aurre egin behar zenion! Zergatik ez duzu astindu?
Dena ezin da indarkeriaz konpondu.
Gizonak indartsua izan behar du, baina baita prestua ere.
Ez zara benetako gizona.
Oilobusti hutsa zara.
Ikusten?
Oraindik ez zaude prest.
Zaude, Luffy.
Luffy!
Zer egin duzu?
Deabruaren fruitua jan zenuen?
Tutik ere ez bainekien.
Gomazko Fruitua zen eta gomazkoa bihurtu nintzen.
Eta orain, zer?
- Badugu norabideren bat? - Helmuga bat dugu.
Hurrengo geltokia,
Marra Handia!
Badakizu hara iristen?
Ez dakizu nabigatzen. Maparik ere ez duzu!
Arrazoi duzu.
Maparen bat ostuko dugu.
Damutzen hasia naiz. Ez nuen Alvida utzi behar.
Koby, oraintxe bertan, edozer gauza egin ahal bazenu,
zer egingo zenuke?
Bada gauza bat...
Ergelkeria bat da.
- Zertara etorri da hori? - Ergela zarelako.
Bota, ba.
Ba...
Beti sartu nahi izan dut...
Itsas Armadan.
Txiki-txikitatik.
Euren buruak babestu ezin dutenak babestu nahi ditut.
Txorakeria hutsa da.
Hori bada zure nahia,
bete beharko zenuke.
Lagunduko dizut.
- Apenas ezagutzen nauzu. - Batera bazkaldu dugu.
Eta Itsas Armadan sartzea zure ametsa bada...
niretzat nahikoa da.
Tira, ba.
Norabidea markatuko duzu Itsas Armadaren hurrengo basera.
Nik mapa lortu,
eta zuk izena emango duzu. Itzel!
Bueno, lo kuluxka bat hartuko dut orain.
Eromen hutsa da basera joan eta Marra Handiaren mapa bat eskatzea!
Lasai.
Diskretua naiz.
Noski, oso.
EKIALDEKO ITSASOKO BESTE TOKI BATEAN
Norbait dago txalupan. Hurbil gaitezen.
Lagundu!
Ura...
Zorionekoa zu, polit hori. Geuk lagunduko dizugu.
Piratek eraso ziguten.
Ozta-ozta atera naiz bizirik.
Piratak, diozu?
Pilo bat daude, antza.
Maltzurrak dira oso. Eskerrak guk aurkitu zaitugun.
Zer duzu hor? Guretzako da?
Ez, mesedez. Hau da geratzen zaidan guztia.
Bizitza salbatzeagatik ordain justua.
Baina, zer demontre?
Barkatu, mutilak. Eskerrik asko laguntzagatik!
SHELLS HIRIA, ITSAS ARMADAKO 153. DIBISIOA
HIL ALA BIZIRIK BELLAMY
Ez nekien hainbeste pirata zeudenik!
Marra Handiko piratak askoz maltzurragoak dira. Izugarria da.
Bai, ezta?
Eta nire kartela?
Base horretan sartzeko modu bakarra dago.
Eta ez da sabela hutsik.
Zatoz.
Eskatutakoa jaso dugu.
Zenbat eta gehiago, hobe. Burua elikatu beharra dago.
Ikus dezagun. Atetik sartzerik ez badut,
beharbada, hegan eginez sar ninteke!
Txori bati eutsiz edo.
Erokeria hutsa da hori.
Baxuago hitz egin.
Bat niretzat eta beste bat honentzat.
Egun zaila izan du.
Aupa, trago bat nire kontura?
Altuegia zara.
Rona gustuko?
Noski, edonork bezainbeste.
Zuri galdetu dizut.
- Zer da hori? - Arroz bolak, zuretzat dira.
Zeuk egin dituzu? Zer da gauza marroi hori?
Txokolatea, gozoagoa egiten du dena.
Rika?
Ume ergel halakoa.
- Begiratu nondik zoazen! - Rika, barkamena eskatu.
Asko sentitzen dut.
"Asko sentitzen dut"!
Hurrengoan ez naiz hain atsegina izango.
Janaria lurrera bota didazu.
Oso gozoa.
Orain zuk, hartu bat.
Eta eskatu barkamena umeari.
Badakizu nor naizen?
Tximadun marinel inozo bat.
Ez egin hori.
Harroputz hori. Hiru ezpata?
Nik bakarrarekin aski.
Ados.
Baina min hartuko duzu.
Kontxo, borrokalari ona da.
Ez atera ezpata erabiltzeko prest ez bazaude.
Ez nazazu hil. Nire aitak nahi duzuna emango dizu.
Nor da zure aita?
Morgan kapitaina.
Base honetako burua.
Dirua zor dit.
Lau marinel erizaindegira bidali omen dituzu.
Eta ezpata bakar bat atera gabe.
Harrigarria benetan.
Ez nuen dena zerri eginda utzi nahi.
Roronoa Zoro.
Deabrua berbera.
Ekialdeko Itsasoko pirata-ehiztaririk beldurgarriena.
Zure ospeak ez du engainatzen.
Axola ez bazaizu, dirua hartu eta joango naiz.
Zure saria jasoko duzu,
baina marinel bat erasotzeak
patioan zintzilik zazpi eguneko zigorra dakar.
Ez janaririk, ez urik.
Atxilotu nazazu.
Zure seme kaiku hori hilko dut lehena.
Aizu! Ez utzi niri horrela hitz egiten!
Gogoko zaitut.
Elkar lan egin beharko genuke.
Marinel bikaina izango zinake.
Neure afera dut martxan.
Ez dut mozorroetara jolasteko astirik.
Lastima zu bezalako talentuzko gizona galtzea.
Behin berria zabalduta, ezingo duzu base bakar batean ere saririk ordaindu.
Beraz,
zer hautatuko duzu?
Ibilbide berri bat?
Ala patioa?
Astebete?
Lo egin nezake.
Ezin dut borroka burutik kendu.
Tipo hura izugarria zen.
Eta hirugarren ezpata?
Nola eusten du?
Ez.
Neskatxa marineletatik babestu behar izan du.
Neska babestu behar luketenengandik.
Ez du inolako zentzurik.
Pirata zintzoak eta gaiztoak badaude,
marinel zintzoak eta gaiztoak ere egongo dira.
Zintzoetakoa izango zara.
Agian Alvidak arrazoi zuen.
Tutik ere ez dakit munduaz.
Gatibu zintuen, ordea.
Baina banekien nor nintzen.
Eta orain ez.
Koby.
Koby!
Basean sartu behar naiz mapa aurkitzeko,
eta laguntza beharko dut.
Itsas Armadari lapurtzeko?
Ez, noski.
Zer deritzozu
ontzia prestatzen baduzu?
Gai izango zara?
Baietz uste dut.
Zein da zure plana?
Oraindik ez dut erabaki.
Goiz zoragarria, ez da hala?
Beroegia niretzat, ordea.
Deabru handia.
Patioan zigortu duten txakurtxo gaizto bat dirudizu.
Zer, txakurtxo, trukoren bat erakutsiko didazu?
Eseri eta erregutu.
Uztazu lurrean.
Zer du hain berezia ezpata zahar honek?
Gozatu astebete honetaz.
Hemendik ateratzen naizenean,
erreguka zeu hasiko zara-eta.
Hemendik atera?
Aitak joaten utziko zaituelakoan?
Hemen bertan hilko zara.
ITSAS ARMADAKO 153. DIBISIOA
MARINELA
Bira!
Hara, tabernako tipoa zara.
- Alde hemendik. - Horixe nahiko nuke nik.
Basean sartu nahi dut.
Borrokatzen ikusi zaitut. Nola lortu dute zu atxilotzea?
Ez dute lortu.
Amore eman dut.
Erabaki interesgarria.
Zure arrazoiak izango zenituen.
Zer jakingo duzu zuk nitaz?
Bart neskato hura marinelengandik babestu zenuen.
Tipo zintzoa zara.
Roronoa Zoro naiz, pirata-ehiztaria.
Ni Monkey D. Luffy naiz,
eta piraten erregea izango naiz.
Nire tripulazioan sartu beharko zenuke.
Zurekin piratetara jolastuko naizelakoan?
Borrokalari aparta zara.
Talde bikaina osatuko genuke.
Zu bezalakoak hiltzen ditut.
Pirata-ehiztaria naiz.
Hala diozu behin eta berriz,
baina hori al da dena?
Ez duzu beste nahirik?
Aspaldi norbaiti zin egin nion...
munduko ezpatari onena izango nintzela.
Harrigarria.
Askatu arren, ez naiz zure taldera batuko.
Ongi.
Serio ari naiz, ez dizut ezer zor.
Denbora galtzen ari zara hemen zintzilika
kanpoan xede bat baduzu.
Zorte on ezpatari kontuarekin.
Hau itxiko duzu gero?
Eskerrik asko!
EKIALDEKO ITSASOA
Aizu! Ez zenuke hemen egon behar.
Morgan kapitainak Marra Handiaren mapa baten bila bidali nau.
Nola liteke hori? Marra Handiaren mapa guztiak
bere bulegoan gordeta daude.
Aginduak dira. Baina Morgan Aizkora-beso dudan jarri nahi baduzu, zeuk ikusi.
Aizu, hemen ez dugu Marra Handiaren maparik, ezta?
Ez, ez dugu ezer jaso.
Joño, tabernako neska.
Uniformea ostu zidana.
Ongi.
Ez da larria.
Ei, ez, utzi hori.
Itsas Armadaren basean sartzeagatik atxilotuta zaude.
Zeure burua atxilotu beharko duzu, ez baitzara marinela.
Banaiz.
Ez horixe.
Den-dena entzun dut.
Tipo horren uniformea ostu, eta nire maparen bila zabiltza.
Zure mapa?
Bai. Nire Marra Handiaren mapa.
Neurea da eta ez naiz hura gabe joango.
Ba, zeuk ikusi.
Geldi, itzuli hona!
Ba al dakizu zertan ari zaren?
Morgan horren bulegoa bilatzen. Mapa hortxe dago, ezta?
Ulertuta!
Hori al da zure plana?
Aizkora-besoren bulegoan sartu eta mapa eskatzea?
Auskalo, astindu beharko dut agian. Nondik datorkio ezizena?
Basetik paseatzen jarraitzen baduzu, biok harrapatuko gaituzte.
Plan bat behar dugu.
Aizkora besoa!
Hil egingo nauzu?
Ez, zerbait okerragoa dut buruan.
Jauna, preso hau kalabozora eramaten ari naiz.
Gazteak istilua sortu du plazan.
Bai.
Presoa naiz.
Ez zaitut ezagutzen.
77. dibisiotik transferitu berri naute.
Zure izena, soldadu?
Nami, jauna.
Zure agindupean aritzeko eskatu nuen.
Erabaki zuhurra.
Gauza handiak espero ditut zugandik.
Bai. Nami sekulakoa da!
Hau da, sekulako astakiloa.
Marinelak gorroto ditut.
Jarraitu.
Itzela izan da. Onar ezazu talde ona egiten dugula.
Ez gara talde bat.
Zuk hala badiozu.
Morroi horren bulegoan sartzeko moduren bat aurkitu behar dugu.
Bere giltzak dira?
Nola egin duzu?
Lapurra naiz.
Lapur bikaina zara,
eta antzezle ona ere.
Nire taldera batu nahi duzu?
Argi eta garbi esango dizut: ez naiz zurekin inora joango.
Piratak gorroto ditut.
Oraindik ez nauzulako ezagutu.
Morroi honek asko maite du bere burua.
Mapa aurkituko dut. Hemen ez bazeunde bezala.
Baina hemen nago.
Dena den, zertarako nahi duzu mapa?
One Piece-a aurkitu eta piraten erregea izateko.
- A, noski. - Zer?
Inozo guztiek altxor horrekin amesten dute.
Zerbaitetan sinesten duzue, zer den ezagutu ez arren.
Ba, bai.
Zuk ez, ala?
Zergatik erabaki zenuen lapurra izatea?
Ez nuen erabaki.
Jateko premia larria duzunean, edozer egiten duzu.
Bai, ez dago janaria baino gauza garrantzitsuagorik.
Bilatu mapa, mesedez.
Zer gertatu da hemen?
Piratak, basean. Erasopean gaude!
Piratak?
Emakume ile laranja, marinel uniformearekin.
Marra Handiaren mapa lapurtu nahi zuen.
Giltzak! Piztu alarma.
Hemen gaudela ohartu ote dira?
Ez, mapa baten bila dabiltzan beste lapur eta pirata baten atzetik doaz.
Kontxo, aukera txikia zen.
Txantxa zen.
Arinago lan egin beharko duzu.
Ireki atea!
Itsas Armadako 153. dibisioaren agindu bat da!
- Bizkor, mesedez! - Presaka ezin dut egin!
Ideia bat dut.
- Hau zen zure ideia? - Bai.
Nola egin duzu hori?
- Tabernako mozkor hura zara. - Pozten nau hain ahaztezina izateak.
Iruzurtia, pirata-ehiztaria eta gatibua.
Joño, hirurak elkarlanean.
Bai, talde bat gara!
- Ez horixe. - Bai zera.
Ez dago ihes egin didan etsairik.
Katubeltz Piratak garaitu nituen.
Kuro Mila Planekoa atzeman nuen.
Eta Shells hiria Ekialdeko Itsasoko labezomorroetatik babesten dut.
Ez da aizkora bakarrik. Bere gorputz guztia arma bat da.
Nik goitik, zuk azpitik.
Ahoarekin eusten du.
Goma-gomazko Zigorra!
- Goma-gomazko Zigorra? - Bai, ba!
Borrokalari handiek erasoak oihukatzen dituzte.
Bai zera.
Barkatu une polita eten beharra, baina kutxa hemendik atera behar dugu.
Agian sokaren bat erabiliz edo.
Horrek ere balioko du.
- Kontuz horrekin! - Bai, noski.
A, ez. Ez zara nire nagusia.
Tentsio pixka bat nabari da taldean.
Ez gara talde bat!
- Ezin naiz nire laguna gabe joan. - Itsas Armada bidean da.
Itsas Armada hemen da. Eta atxilotuta zaudete.
Zer dira txima horiek?
Bai, nire errua.
Ez niri barre egin, gero!
Hirurak atxilotu eta aitarengana eramango zaituztet.
Heroitzat hartuko naute. Auskalo, agian domina eta guzti...
- Koby? - Hau mina!
Eta hau zirrara.
Ez dut azaltzeko astirik, baina ihes egin behar dugu.
Hemen geratuko naiz.
Ziur zaude?
Elkar ezagutu baino lehen, ez nuen ez hitzik ez botorik.
Orain nahi dudana egingo dut.
Marinela izango naiz.
Euren burua babestu ezin dutenak babestuko ditut.
Gerora, agian etsai bihurtuko gara.
Baina oraingoz...
lagunak gara.
Garp hizketan.
Piratak, diozu?
Shells hiriko basea eraso dute?
Zer hartu dute?
Armak? Urrea?
Plan aldaketa.
Shells hirira goaz.
Barroko Taldearen aztarnarik?
Aspalditik gabiltza horien atzetik. Hau desberdina da.
Marra Handiaren mapa bat lapurtu dute.
Lasto-kapeladun pirata bat izan da.
Piratak ziren, kapitaina, gu bezala.
Mapa hartu dute.
Eta ez dituzu gelditu.
Ezin izan dut. Hiru ziren.
Ziur aski hilabeteak zeramatzaten erasoa planeatzen.
HIL ALA BIZIRIK BUGGY: 15 MILIOI BERRY
Neure mapa da.
Eta berreskuratuko dut.
Hil egin behar baditut ere.
Nire lehen harrapakina da.
DENBORALDI HONETAN
Hemendik aurrera, bidaia lasai bat izango dugu.
Gure taldeak dena jasan dezake.
Etsaiak egin ditugu nonahi.
Ekialdeko Itsasoa menderatuko dut!
Preso gaude. Plan bat behar dugu.
Primeran joan da.
Arlongek herria hilko du!
Namik erabakia hartu du.
Guk elkar zaintzen dugu beti.
Beraz, hauek dira Lastotxapel Piratak.
ATAL GUZTIAK ESKURAGARRI
Azpitituluak: Loinaz C. A.